১৯৭১ সালে পাকিস্তানি সেনাবাহিনীর ভয়াবহ অপরাধের বিষয় প্রশ্নাতীত। তাদের স্থানীয় সহযোগী ছিল। এরপরও সাম্প্রতিক সময়ে হওয়া বিচার (মানবতাবিরোধী অপরাধের বিচার) এবং ফাঁসি দেওয়া নিয়ে মারাত্মক প্রশ্ন রয়ে গেছে। এর চেয়ে বড় উদ্বেগ হলো, শেখ হাসিনা ও আওয়ামী লীগ রাষ্ট্র ও সমাজে তাদের আদর্শিক নিয়ন্ত্রণ গভীর করতে যুদ্ধাপরাধ ট্রাইব্যুনালকে ব্যবহার করছে। তারা অবশ্যই সংসদে বিরোধী দল না থাকার সুবিধা পেয়েছে। এখন পর্যন্ত যেসব সাংবাদিক বিচার প্রক্রিয়ার যথার্থতা নিয়ে প্রশ্ন তুলেছেন, তাদের হয়রানির শিকার হতে হয়েছে। শিক্ষাবিদদের মধ্যে যাঁরা বাংলাদেশের গণতন্ত্রের ভবিষ্যৎ নিয়ে উদ্বেগ প্রকাশ করেছেন, তাঁরাও লাঞ্ছনার শিকার হয়েছেন।